Diari Oficial de la Generalitat Valenciana


Sumari del DOGV 9431, del 20-09-2022 (2022/8208)

Exposició publica del projecte d'expropiació, per taxació conjunta, dels terrenys necessaris per a l'obtenció de sòl dotacional docent a la Urbanització de la Ribera del Riu Sec.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8208


Data del document
:   09-09-2022

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Exposició publica del projecte d'expropiació, per taxació conjunta, dels terrenys necessaris per a l'obtenció de sòl dotacional docent a la Urbanització de la Ribera del Riu Sec. [2022/8208]  
La Junta de Govern Local de l'Ajuntament de Castelló de la Plana, en sessió celebrada en data 8 de setembre de 2022, va adoptar l'acord següent:  
  
«Vist l'expedient que s'està tramitant per a aprovar el projecte d'expropiació, per taxació conjunta, dels terrenys necessaris per a l'obtenció de sòl dotacional docent a la Urbanització de la Ribera del Riu Sec, i els següents  
  
Antecedents:  
1. En sessió ordinària celebrada en data 28 de febrer de 2019, el Ple de la corporació va acordar aprovar provisionalment el Pla especial per a l'obtenció de sòl dotacional públic i millora de les riberes del riu Sec en la zona Crémor a Castelló de la Plana, així com remetre les actuacions a la Comissió Territorial d'Urbanisme de Castelló per a la seua aprovació definitiva. En data 12 d'abril de 2019, la Comissió Territorial d'Urbanisme de Castelló va acordar aprovar definitivament el pla especial citat, que es va publicar en el BOP núm. 49 de 16 d'abril de 2019.  
  
2. En data 18 de novembre de 2021, la Junta de Govern Local va aprovar definitivament el projecte d'expropiació, per taxació conjunta, per a l'execució del projecte d'Urbanització de la Ribera del Riu Sec, corresponent a la fase I del pla especial citat.  
En data 1 de març de 2022, es va procedir a la firma de les actes de pagament i ocupació de les finques afectades.  
3. En data 17 de desembre de 2021, mitjançant l'Acord de la Comissió Territorial d'Urbanisme, es va aprovar definitivament el Pla general estructural de Castelló de la Plana, i es va publicar en el BOP núm. 153 de 23 de desembre de 2021. D'acord amb la seua disposició final tercera s'estableix que:  
«Es mantenen vigents després de l'entrada en vigor del Pla General Estructural:  
/.../  
b) Els instruments de planejament especial següents:  
- Pla especial per a l'obtenció de sòl dotacional i millora de les riberes del riu Sec en la zona del Crémor del municipi de Castelló de la Plana, aprovat definitivament l'1 d'octubre de 2021 per Acord de la Comissió Territorial d'Urbanisme de Castelló de la Plana.»  
4. Per part de la mercantil Ciopu, SL, s'ha redactat el projecte d'expropiació, per taxació conjunta, per a l'obtenció de sòl dotacional docent a la Urbanització de la Ribera del Riu Sec, inclosos en la fase II del Pla especial.  
D'aquesta manera, s'obtenen els terrenys per a la dotació docent i, entre d'altres, es milloren les connexions en l'àmbit de Crémor, així com la millora de les riberes del riu, especialment d'àmbit educatiu i sanitari, demandats en l'actualitat.  
5. La mercantil citada ha presentat un projecte d'expropiació datat al juliol de 2022, que inclou la relació de propietaris, la descripció dels béns i drets afectats, la determinació del preu just i els criteris de valoració.  
6. Hi ha en l'expedient el document comptable RC número 0972.6.05033.98179 de l'exercici corrent, emés pel director de l'Òrgan de Gestió Pressupostària i Comptabilitat en data 30 de juny de 2022, que acredita l'existència de crèdit per a dur a terme aquesta expropiació, per un import de 663.521,05 ?.  
7. El present projecte d'expropiació per a l'obtenció de sòl dotacional docent a la Urbanització de la Ribera del Riu Sec afecta totalment o parcialment les finques núm. 1 a 6 descrites; una part de les quals ja van ser objecte d'expropiació amb motiu de l'execució del projecte d'expropiació per a la Urbanització de la Ribera del Riu Sec. Per la qual cosa es mantenen les descripcions de les finques registrals inicials, atés que en l'actualitat no es troben inscrites en el Registre de la Propietat, i es procedeix a l'actualització de les descripcions de les finques afectades en el present projecte d'expropiació, considerant-se les superfícies ja expropiades amb anterioritat.  
Tenint en compte:  
I. Article 5 de la Llei d'expropiació forçosa, de 16 de desembre de 1954 (d'ara en avant LEF), en el qual s'estableix que s'entendran les diligències amb el Ministeri Fiscal quan, efectuada la publicació a què es refereix l'article díhuit, no comparegueren en l'expedient els propietaris o titulars, o estigueren incapacitats i sense tutor o persona que els represente, o fora la propietat litigiosa.  
II. Article 9 i següents LEF, en el qual s'estableix que per a procedir a l'expropiació forçosa serà indispensable la declaració d'utilitat pública prèvia o interés social, així com la necessitat d'ocupació dels béns o adquisició de drets que siguen estrictament indispensables per a la fi de l'expropiació.  
III. Article 108 del Decret legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge (d'ara en avant TRLOTUP) disposa que l'aprovació dels plans i programes d'actuació implicarà la declaració d'utilitat pública i la necessitat d'ocupació dels béns i els drets corresponents, als fins d'expropiació o imposició de servituds. En aquest cas, la declaració d'utilitat pública, així com la necessitat d'ocupació dels béns inclosos en la relació d'afectats està implícita en l'aprovació del vigent pla especial.  
  
IV. L'article 109 del TRLOTUP estableix que l'Administració pot expropiar els terrenys dotacionals previstos en els plans.  
Els terrenys afectats pel present projecte d'expropiació es troben inclosos dins de l'àmbit del Pla especial per a l'obtenció de sòl dotacional públic i millora de les riberes del riu Sec en la zona Crémor a Castelló de la Plana, aprovat definitivament per la Comissió Territorial d'Urbanisme el 12 d'abril de 2019 (BOP núm. 49 16.04.2019), per la qual cosa queda justificada la declaració d'utilitat pública, així com la necessitat d'ocupació dels béns inclosos en la relació d'afectats.  
  
V. L'article 112 del TRLOTUP permet a l'Ajuntament determinar el preu just dels béns i drets afectats pel procediment de taxació conjunta, que estableix l'article 111 del mateix text legal.  
  
VI. De l'article 112 del TRLOTUP es desprén que, quan s'aplique el procediment de taxació conjunta, l'Administració expropiant formarà l'expedient d'expropiació, que ha de contindre almenys els documents següents:  
a) Determinació de l'àmbit expropiable, segons la delimitació ja aprovada, amb els documents que la identifiquen quant a situació, superfície i fites, segons la certificació registral, acompanyats d'un plànol de situació en el terme municipal i d'un plànol parcel·lari.  
b) Fixació de preus raonada per grups d'immobles o categories de terrenys, segons les seues condicions d'urbanització i altres elements a considerar segons la legislació de valoracions.  
c) Fulls de preu just individualitzat de cada finca, d'acord amb la legislació vigent en matèria de valoracions.  
d) Fulls de preu just que corresponguen a altres indemnitzacions.  
VII. L'article citat estableix que el projecte d'expropiació amb els documents assenyalats serà exposat al públic durant un mes perquè qui puga resultar interessat formule les observacions i reclamacions que estime convenient. La informació pública s'efectuarà mitjançant la inserció d'anuncis en el Diari Oficial de la Generalitat Valenciana i en un periòdic dels de major circulació de la província. A més, les taxacions es notificaran individualment a qui aparega com a titular de béns o drets en l'expedient, mitjançant el trasllat literal del corresponent full d'apreuament i de la proposta de fixació dels criteris de valoració.  
  
VIII. Consta en l'expedient l'informe de l'arquitecte municipal, director d'Urbanisme, de data 11 de juliol de 2022, en el qual es conclou que queda declarada la utilitat pública i l'interés social, així com la necessitat d'ocupació dels terrenys per a executar les obres contemplades en el projecte per a l'obtenció de sòl dotacional docent a la Urbanització de la Ribera del Riu Sec i procedeix l'exposició pública del projecte d'expropiació d'aquests.  
IX. Consta en l'expedient l'informe de la tècnica d'Administració General de data 28 de juliol de 2022, conformat per l'assessora jurídica d'Ordenació i Gestió Urbanística i Territorial i per la cap de la Secció d'Ordenació de Gestió Urbanística i Territorial, en el qual segons l'informe tècnic s'informa favorablement quant al procediment a seguir i a la declaració d'utilitat pública o interés social, així com la necessitat d'ocupació.  
X. De l'article 127.1.d) de la Llei reguladora de les bases del règim local es desprén que corresponen a la Junta de Govern Local les aprovacions, entre d'altres, dels instruments de gestió.  
  
I per tot això, i a proposta de la regidoria delegada d'Urbanisme, s'acorda:  
  
Primer. Determinar el procediment de taxació conjunta per a l'expropiació dels terrenys necessaris per a l'obtenció de sòl dotacional docent a la Urbanització de la Ribera del Riu Sec.  
  
Segon. Exposar al públic durant el termini d'un mes el projecte d'expropiació juntament amb la relació de propietaris, béns i drets afectats que es detalla a continuació, a fi que per part de les persones interessades es puguen formular les al·legacions i observacions que consideren convenients respecte del projecte d'expropiació, essencialment amb vista a la titularitat o valoració dels seus drets.  
  
Finca núm. 1  
Titular/s: Desconegut  
Situació de la finca: carrer Concòrdia 60  
Referència cadastral: 0531392RC2324H9037PC  
Finca registral: -------  
Superfície gràfica cadastral: 1.009,80 m²  
Superfície a expropiar: 873,02 m²  
Altres drets: No es coneixen.  
  
Finca núm. 2  
Titular/s: Ana Lucía Monfort Mor (50 %)  
Juan Luis Rojas Martos (50 %)   
Situació de la finca: carrer Concòrdia 58  
Referència cadastral: 4800880NL3606L6498SQ  
Finca registral: 617  
Superfície registral: 17.182 m²  
Superfície a expropiar: 1.311,39 m²  
Altres drets: No es coneixen.  
  
Finca núm. 3  
Titular/s: Angela Alemany Gines (25 %)  
Francisco Alemany Gines (25 %)  
Juan Alemany Gines (25 %)  
Enrique Alemany Gines (25 %)  
Situació de la finca: carrer Concòrdia 56  
Referència cadastral: 8749222LZ4770C8340GB  
Finca registral: 3280  
Superfície gràfica cadastral: 1.422,83 m²  
Superfície a expropiar: 1.078,45 m²  
Altres drets: No es coneixen.  
  
Finca núm. 4  
Titular/s: Desconegut   
Situació de la finca: camí l'Alcora Camí Vell 124 sòl  
Referència cadastral: 6761384IZ8533G7408DW  
Finca registral: -------  
Superfície gràfica cadastral: 223,18 m²   
Superfície a expropiar: 138,01 m²  
Altres drets: No es coneixen.  
  
Finca núm. 5  
Titular/s: Jesús Cambero Uruñuela (100 %)  
Situació de la finca: camí Vell de l'Alcora 124  
Referència cadastral: 2793427SR0764I3413EP  
Finca registral: 4187  
Superfície registral: 2.368,77 m²  
Superfície a expropiar: 859,80 m²  
Altres drets: Hipoteca a favor de CaixaBank, SA.  
  
Finca núm. 6  
Titular/s: Ana Lucía Monfort Mor (50 %)  
Juan Luis Rojas Martos (50 %)   
Situació de la finca: carrer Concòrdia 49  
Referència cadastral: 1516230RM8998R6210SB  
Finca registral: 617  
Superfície registral: 17.182 m²  
Superfície a expropiar: 6.808,35 m²  
Altres drets: No es coneixen.  
  
Tercer. Traslladar el present acord als titulars de drets inscrits en el Registre de la Propietat juntament amb el corresponent full d'apreuament i la proposta de fixació dels criteris de valoració.  
  
  
Quart. Traslladar el present acord al Ministeri Fiscal, en relació amb les finques núm. 1 i 4 indicades, d'acord amb l'article 5 LEF.  
  
Cinqué. Notificar l'inici del procediment al Registre de la Propietat i sol·licitar d'aquest la certificació de domini i càrregues de les finques afectades i la pràctica dels assentaments que corresponguen».  
  
La qual cosa es fa pública a l'efecte que, durant el termini d'un mes a comptar des de l'endemà de la publicació del present anunci, pugueu aportar les dades oportunes per a rectificar possibles errors en la descripció o oposar-vos, per raons de fons o forma, a la necessitat d'ocupació.  
Així mateix, i en el mateix termini d'un mes, podreu formular les al·legacions i observacions que considereu convenients respecte del projecte d'expropiació, essencialment amb vista a la titularitat o valoració dels vostres drets. De la mateixa manera, es publica a l'efecte del que disposa l'article 44 de la Llei 39/2015, d'1 d'octubre, del procediment administratiu comú de les administracions públiques, per a les persones interessades que, si és el cas, pogueren figurar com a desconegudes o amb domicili desconegut.  
Aquest projecte d'expropiació pot consultar-se en la Secció d'Ordenació i Gestió Urbanística i Territorial d'aquest Ajuntament, al c/ Enmig, núm. 82, pis 4t (Edifici Quatre Cantons), de dilluns a divendres de 09.00 a 14.00 hores, preferiblement amb cita prèvia. Per a la sol·licitud de cita prèvia o qualsevol consulta de l'expedient i informació del procediment en curs aquesta podrà realitzar-se, dins del termini fixat, a través de l'adreça electrònica aohhchiwsyspkjopgmqll@qdmmkuvu.fk, en què cal especificar el número d'expedient, la informació que sol·liciteu i un número de telèfon de contacte.  
Finalment, i dins del mateix termini, se sol·licita a les persones interessades que:  
a) Aporten escriptures o títols de propietat.  
b) Indiquen si l'immoble citat està lliure de càrregues i gravàmens.  
  
c) Si en aquest hi ha ocupants o inquilins, la data del contracte d'arrendament, les dades d'arrendatari i l'import de l'arrendament.  
  
Castelló de la Plana, 9 de setembre de 2022.- El regidor delegat d'Urbanisme: José Luis López Ibáñez.